
 DR.30.10.2003 

 

2 

kukuh terhadap k-ekonomi ini, peranan MSC ini menjadi tulang belakang dan logistik.  Saya 
ingin penjelasan daripada Yang Berhormat Menteri, kalau ada, dari segi ketetapan 
pencapaian, dari segi jumlah, dari segi pelaburan dan dari segi asas pertimbangan utama, 
kenapakah MSC ini akan menjadi tulang belakang dalam menjana ekonomi ini ke arah 
Wawasan 2020? 

Datuk Amar Leo Moggie anak Irok:  Tuan Yang di-Pertua, kejayaan MSC ini 
sudah pun menjadi kenyataan.  Kalau kita lihat dari segi angka-angka syarikat yang 
mendapat status MSC, sekarang kita telah mempunyai 944 syarikat berbanding dengan 
apa yang kita ramalkan pada masa kita memulakan projek MSC ini.  Ini merupakan satu 
pencapaian yang amat tinggi sekali. 

Yang keduanya, kalau kita lihat dari segi teknologi yang saya telah sebutkan tadi 
itu, ia adalah suatu teknologi yang akan memberi jaminan bagi negara kita menceburi 
teknologi yang tinggi pada masa hadapan.  Yang ketiganya, kalau kita lihat dari segi 
pelaburan yang telah pun dibuat oleh syarikat-syarikat yang terlibat, pada tahun 2002 
sahaja, lebih dari RM3.61 bilion telah pun dilaburkan oleh syarikat-syarikat yang membuat 
pelaburan di MSC project, dan kita menjangka pada tahun 2003 ini, jumlah pelaburan akan 
meningkat kepada tahap RM4.45 bilion.  Ini juga satu kejayaan yang amat tinggi sekali. 

Yang keempatnya, kita juga akan memperoleh pekerja-pekerja yang mempunyai 
kemampuan dalam bidang teknologi yang tinggi.  Bahkan dalam tahun ini kita telah 
menganggarkan lebih dari 21,000 pekerjaan yang akan diwujudkan akibat dari kejayaan 
projek MSC ini.  Pendek kata, Tuan Yang di-Pertua, inilah suatu projek yang penting bagi 
negara kita, iaitu menyampai kejayaan, ia akan diteruskan.  Terima kasih. 

Tuan Ng Lip Yong:  Terima kasih Tuan Yang di-Pertua, terima kasih Yang 
Berhormat Menteri.  Memandangkan kejayaan konsep MSC atau program MSC ini, saya 
ingin tahu sama ada kerajaan atau kementerian ada rancangan untuk melanjutkan kawasan 
MSC kepada kawasan lain.  Sekian, terima kasih. 

Datuk Amar Leo Moggie anak Irok:  Tuan Yang di-Pertua, memang ada satu lagi 
rancangan pembangunan MSC ini.  Dalam fasa pertama, kita memberi tumpuan kepada 
satu tempat yang disebutkan Multimedia Super Corridor di antara Kuala Lumpur City dan 
Kuala Lumpur International Airport.  Namun fasa kedua akan diperkembangkan ke tempat-
tempat yang lain di negara kita ini, bahkan telah pun diputuskan oleh pihak kerajaan dalam 
mesyuarat Implementation Council bahawa fasa kedua boleh dimulakan pada tahun 
hadapan. 

 Timbalan Yang di-Pertua [Datuk Lim Si Cheng]:  Tuan Haji Siam bin Haji 
Kasrin. 

Tuan Haji Siam bin Haji Kasrin:  Assalamualaikum warahmatullahi wabarakatuh 
dan selamat sejahtera.  Alhamdulillah dan terima kasih kepada Dewan yang mulia ini, yang 
mengizinkan soalan saya antara soalan-soalan yang dijawab secara lisan pada tarikh yang 
bersejarah ini.  Tuan Yang di-Pertua, soalan saya soalan nombor 2. 

 

2. Tuan Haji Siam bin Haji Kasrin [Batu Pahat] minta Menteri Sumber Manusia 
menyatakan apakah langkah-langkah yang perlu diambil kepada majikan yang 
mensyaratkan pekerjanya menjalankan tugas sambil berdiri di mana banyak memberi kesan 
kurang baik kepada pekerja seperti bengkak kaki.  Amalan ini banyak dipraktikkan oleh 
syarikat-syarikat Jepun kira-kira 2 tahun lalu. 

Menteri Sumber Manusia [Datuk Dr. Fong Chan Onn]:  Tuan Yang di-Pertua, 
bagi makluman Ahli Yang Berhormat, sistem kerja berdiri yang diamalkan di tempat kerja 
bagi sesetengah kerja terutamanya di kilang-kilang elektronik yang melibatkan assembly 
task, dengan izin.  Bagi menangani masalah yang dihadapi berkaitan dengan sistem kerja 
berdiri, Kementerian Sumber Manusia melalui Jabatan Keselamatan dan Kesihatan 
Pekerjaan atau JKKP, telah mengambil langkah-langkah berikut: 

(i) Menyediakan garis panduan, guidelines on occupational safety 
and health for standing at work, sebagai bantuan kerja, bantuan 



2 kukuh terhadap k-ekonomi ini, peranan MSC ini menjadi tulang belakang dan logistik. Saya ingin penjelasan daripada Yang Berhormat Menteri, kalau ada, dari segi ketetapan pencapaian, dari segi jumlah, dari segi pelaburan dan dari segi asas pertimbangan utama, kenapakah MSC ini akan menjadi tulang belakang dalam menjana ekonomi ini ke arah Wawasan 2020? Datuk Amar Leo Moggie anak Irok: Tuan Yang di-Pertua, kejayaan MSC ini sudah pun menjadi kenyataan. Kalau kita lihat dari segi angka-angka syarikat yang mendapat status MSC, sekarang kita telah mempunyai 944 syarikat berbanding dengan apa yang kita ramalkan pada masa kita memulakan projek MSC ini. Ini merupakan satu pencapaian yang amat tinggi sekali. Yang keduanya, kalau kita lihat dari segi teknologi yang saya telah sebutkan tadi itu, ia adalah suatu teknologi yang akan memberi jaminan bagi negara kita menceburi teknologi yang tinggi pada masa hadapan. Yang ketiganya, kalau kita lihat dari segi pelaburan yang telah pun dibuat oleh syarikat-syarikat yang terlibat, pada tahun 2002 sahaja, lebih dari RM3.61 bilion telah pun dilaburkan oleh syarikat-syarikat yang membuat pelaburan di MSC project, dan kita menjangka pada tahun 2003 ini, jumlah pelaburan akan meningkat kepada tahap RM4.45 bilion. Ini juga satu kejayaan yang amat tinggi sekali. Yang keempatnya, kita juga akan memperoleh pekerja-pekerja yang mempunyai kemampuan dalam bidang teknologi yang tinggi. Bahkan dalam tahun ini kita telah menganggarkan lebih dari 21,000 pekerjaan yang akan diwujudkan akibat dari kejayaan projek MSC ini. Pendek kata, Tuan Yang di-Pertua, inilah suatu projek yang penting bagi negara kita, iaitu menyampai kejayaan, ia akan diteruskan. Terima kasih. Tuan Ng Lip Yong: Terima kasih Tuan Yang di-Pertua, terima kasih Yang Berhormat Menteri. Memandangkan kejayaan konsep MSC atau program MSC ini, saya ingin tahu sama ada kerajaan atau kementerian ada rancangan untuk melanjutkan kawasan MSC kepada kawasan lain. Sekian, terima kasih. Datuk Amar Leo Moggie anak Irok: Tuan Yang di-Pertua, memang ada satu lagi rancangan pembangunan MSC ini. Dalam fasa pertama, kita memberi tumpuan kepada satu tempat yang disebutkan Multimedia Super Corridor di antara Kuala Lumpur City dan Kuala Lumpur International Airport. Namun fasa kedua akan diperkembangkan ke tempat- tempat yang lain di negara kita ini, bahkan telah pun diputuskan oleh pihak kerajaan dalam mesyuarat Implementation Council bahawa fasa kedua boleh dimulakan pada tahun hadapan. Timbalan Yang di-Pertua [Datuk Lim Si Cheng]: Tuan Haji Siam bin Haji Kasrin. Tuan Haji Siam bin Haji Kasrin: Assalamualaikum warahmatullahi wabarakatuh dan selamat sejahtera. Alhamdulillah dan terima kasih kepada Dewan yang mulia ini, yang mengizinkan soalan saya antara soalan-soalan yang dijawab secara lisan pada tarikh yang bersejarah ini. Tuan Yang di-Pertua, soalan saya soalan nombor 2. 2. Tuan Haji Siam bin Haji Kasrin [Batu Pahat] minta Menteri Sumber Manusia menyatakan apakah langkah-langkah yang perlu diambil kepada majikan yang mensyaratkan pekerjanya menjalankan tugas sambil berdiri di mana banyak memberi kesan kurang baik kepada pekerja seperti bengkak kaki. Amalan ini banyak dipraktikkan oleh syarikat-syarikat Jepun kira-kira 2 tahun lalu. Menteri Sumber Manusia [Datuk Dr. Fong Chan Onn]: Tuan Yang di-Pertua, bagi makluman Ahli Yang Berhormat, sistem kerja berdiri yang diamalkan di tempat kerja bagi sesetengah kerja terutamanya di kilang-kilang elektronik yang melibatkan assembly task, dengan izin. Bagi menangani masalah yang dihadapi berkaitan dengan sistem kerja berdiri, Kementerian Sumber Manusia melalui Jabatan Keselamatan dan Kesihatan Pekerjaan atau JKKP, telah mengambil langkah-langkah berikut: (i) Menyediakan garis panduan, guidelines on occupational safety and health for standing at work, sebagai bantuan kerja, bantuan.